open-index/open-wikipedia-markdown huggingface dataset:
Korunovačná katedrála (Alba Iulia)

náhľad|Korunovačná katedrála
**Korunovačná katedrála** () je chrám Rumunskej pravoslávnej cirkvi v rumunskom historickom meste Alba Iulia v Sedmohradsku. Chrám sa stal symbolom zjednotenia krajiny v roku 1918, keď sa stalo Sedmohradsko súčasťou Rumunského kráľovstva.

## Dejiny
Alba Iulia sa stala v minulosti dôležitým duchovným centrom rumunského Sedmohradska. Sídli tu aj rímskokatolícke biskupstvo a je tu aj starobylá rímskokatolícka katedrála. V roku 1918 tu bolo slávnostne proklamované spojenie Sedmohradska s Rumunskom a vytvorenie štátu Veľké Rumunsko (Romania mare). Pravoslávna katedrála bola vybudovaná v rokoch 1921 až 1922 ako duchovný symbol tohto zjednotenia. Dňa 15. októbra 1922 sa tu uskutočnila slávnostná korunovácia rumunského kráľa Ferdinanda I. (prvého panovníka zjednoteného Rumunska) a jeho manželky, kráľovnej Márie.

1. decembra 1948 sa v chráme uskutočnil komunistami zinscenovaný akt zjednotenia rumunských gréckokatolíkov s Rumunskou pravoslávnou cirkvou, realizovaný podľa podobného scenára ako o dva roky neskôr v Česko-Slovensku *[[Akcia P]]*. Časť gréckokatolíkov úniu s pravoslávím  podpísala, časť zostala v ilegalite. Rumunská gréckokatolícka cirkev bola postavená mimo zákon.

## Architektúra
Katedrála je postavená v tradičnom byzantskom architektonickom štýle s výraznými prvkami rumunskej architektúry z Valašska a Moldavska. Aj takto sa demonštrovala duchovná jednota krajiny. Katedrála má tvar gréckeho kríža a jej pôdorys pripomína pôdorys historického chrámu Rumunskej pravoslávnej cirkvi v Targovišti. Chrám zdobia tri veže, z ktorých najvyššia dosahuje výšku 40 metrov.

Portál je vyzdobený tradičnými rumunskými náboženskými motívmi a nad nimi sú ikony svätých archanjelov – Michaela a Gabriela. Na verande chrámu sú umiestnené mramorové tabule, ktoré pripomínajú významné udalosti z dejín rumunskej pravoslávnej cirkvi a rumunského národa.

## Galéria


File:AlbaIulia CatedralaOrtodoxa TurnClopotnita2.jpg|Zvonica
File:Alba Iulia - Catedrala Ortodoxa - Manastirea.jpg|Pavilón a galéria
File:MihaiBravuAlbaIuliacath.jpg|Mozaiky chrámu
File:AlbaIuliaOCint2.jpg|Ikonostas


## Externé odkazy
* ''Catedrala Încoronării versus Catedrala Reîntregirii'' , romanialibera.ro, 13 aprilie 2011.

Rumunsko
Kategória:Stavby v Alba Iulia
Kategória:Architektúra z 1922
Katedrálny chrám Troch hierarchov (Temešvár)

**Katedrálny chrám Troch hierarchov** () v rumunskom meste Temešvár je chrám Rumunskej pravoslávnej cirkvi.

## Dejiny
Chrám sa začal budovať v roku 1937 a dokončený bol v roku 1940. Jeho komplexné dokončenie prerušili roky druhej svetovej vojny a posledné úpravy sa dokončili v roku 1946. Vybudovaný bol podľa návrhu architekta Ioana Traianescu. Chrám je zasvätený trom veľkým svätcom a cirkevným učiteľom, ktorí majú veľkú vážnosť vo východných cirkvách. Sú to svätý Bazil Veľký, svätý Gregor Teológ a svätý Ján Zlatoústy (Ján Chryzostom). Ide o jeden z najvyšších pravoslávnych chrámov na svete. Do chrámu sa môže zmestiť viac ako 4000 veriacich.

## Architektúra
Vzorom pre tento pravoslávny chrám sa stala matka pravoslávnych kostolov Hagia Sofia v Konstantinopole. Chrám však okrem byzantských prvkov nesie znaky typickej rumunsko-moldavskej architektúry, ktoré sú doplnené prvkami karpatského architektonického štýlu.

Chrám má až jedenásť chrámových veží, z ktorých najvyššia dosahuje výšku 83,7 metrov.

Ikony napísal ikonopisec Atanasie Demian. Ikonostas má rozlohu 135 metrov štvorcových a je vyrobený z lipového dreva. V suteréne chrámu je zbierka sakrálneho umenia pravoslávnej cirkvi.

## Externé odkazy
* The Metropolitan Cathedral of Banat 

Kategória:Pravoslávne katedrály v Rumunsku
Santal

náhľad|Santalum album
**Santal** () je rod stromov z čeľade santalovité, ako aj voňavé jadrové drevo z týchto stromov (nazývané aj **santalové drevo**), používané v Oriente v rezbárstve na výrobu ozdobných predmetov, v liečiteľstve a pod.

Sú to listnaté stromy s aromatickým drevom, ktoré sa pre vysoký obsah éterického oleja používa v liečiteľstve. Je známe aj svojimi antiseptickými účinkami. Drevo je ťažké, žlté s jemnými vláknami. Na rozdiel od mnohých iných aromatických drevín si svoju vôňu drží roky. Strom pochádza z južnej Ázie a rastie v Indonézii, Austrálii a v Indii.

## Iné projekty

## Zdroj

Kategória:Listnaté stromy
Kategória:Antiseptiká
Kategória:Santalovité
Aristaios (mytológia)

[náhľad|''Aristaios'', autor sochy:[François-Joseph Bosio (1768–1845)]]
**Aristaios** (*Aristaios*, ) je v gréckej mytológii syn boha Apollóna a nymfy Kyrény.

Kyréné bola dcérou Hypsea, kráľa Lapitov, opovrhovala všetkými domácimi a ručnými prácami, radšej lovila divú zver a ochraňovala tak otcove stáda. Keď raz zápasila s mohutným levom, pozoroval ju boh Apollón a potom sa na ňu pýtal múdreho Cheiróna. Ten však už dávno vedel, že Apolónovi sa statočná aj pôvabná Kyréné zapáčila, dokonca aj to, že ju Apollón chce uniesť. Cheirón predpovedal, že ju boh odvedie do bohatej krajiny a jeho hlavné mesto pomenuje po nej. Tak sa aj stalo, zamilovaný Apollón jej ale sľúbil, že bude vládnuť a aj venovať sa hlavne svojej loveckej vášni.

Kyréné mu potom porodila syna Aristaia a po ňom ešte syna Idmóna, veštca, ktorý sa neskôr zúčastnil výpravy Argonautov pod vedením Iasóna. Loď Argó sa plavila do ďalekej Kolchidy, aby priviezla zlaté rúno, za ktoré mal Iasón získať späť vládu v Iólku.

Aristaiovej výchovy sa ujali aj nymfy, ktoré ho naučili mnohým poznatkom a to hlavne pestovaniu olivovníkov, výrobe syra a najmä včelárstvu.

Jeho manželkou sa stala Autonoé, dcéra kráľa Kadma, zakladateľa Téb . Manželia mali spolu syna Aktaióna a dcéru Makridu. Aktaióna zahubila bohyňa lovu Artemis potom čo ju neúmyselne uvidel nahú. Pomstila sa mu tak, že ho premenila na jeleňa a následne ho uštvali a roztrhali jeho vlastné lovecké psy. Makris sa starala o boha Dionýza, keď ho po narodení živila medom.

Aristaios sa vyskytuje v gréckych i rímskych mýtoch, kde býva považovaný za dobrodinca ľudí, ktorých naučil chovať dobytok a včely. V súvislosti s tým sa tradovalo u vidiečanov, že včely sa rodia z mŕtveho dobytka,(lebo sa občas uchyľovali aj do vysušených dobytčích koží) čo uvádza aj Vergílius vo svojich *roľníckych spevoch*. Svojimi schopnosťami Aristaios pripomína Triptolema, ktorému sama bohyňa Demeter darovala obilné zrná, naučila ho obrábať pôdu. Navyše mu prikázala, aby učil aj ostatných ľudí i národy obrábať pôdu, najmä orať a siať.

## Referencie

## Zdroje
* 
* 

Kategória:Postavy gréckej mytológie
Zoznam astronomických článkov/Ď

Tento index bol automaticky vygenerovaný podľa tejto kategorizácie. Obsahuje **2** články. Aby sa nové články zobrazili v tomto indexe, musia byť zaradené aspoň do jednej z vymenovaných kategórii. Nové a upravené kategórie sa zohľadnia pri nasledujúcom generovaní.

## ďa
ĎalekohľadĎalekohľad (súhvezdie)

Kategória:Zoznamy astronomických článkov
Česko-slovenská hokejová liga 1986/1987

**Hokejová sezóna 1986/1987** bola 44. ročníkom Česko-slovenskej hokejovej ligy, ktorá sa hrala pod názvom I.liga. Štartovalo v nej 12 účastníkov. Najprv sa stretli všetky družstvá dvojkolovo každý s každým, čiže 22 zápasov. Po tejto prvej časti nasledovala druhá, kde sa párne družstvá stretli s nepárnymi po úvodnej časti. Výsledky prvých 22. kôl sa započítavali. Po základnej časti nasledovalo klasické play-off. Družstvá na 9.-12. mieste hrali štvorkolovo každý s každým o zostup. V play-off sa hrali aj zápasy o umiestnenie. Titul získalo družstvo Tesla Pardubice, keď vo finále porazilo družstvo Dukly Jihlava 3:2 na zápasy v sérii hranej na 3. víťazné zápasy. Vypadlo družstvo TJ Vítkovice. Nahradilo ho družstvo Poldi SONP Kladno.

## Základná časť

## Play-off
### Pavúk

### Štvrťfinále
* **[[HC ČSOB Pojišťovna Pardubice|Tesla Pardubice]]** - TJ Gottwaldov **2:0** (**6:2**, 4:2)
* **[[HC Sparta Praha|Sparta Praha]]** - Slovan ChZJD Bratislava **2:0** (**7:1**, 3:2)
* **[[HC Dukla Jihlava|Dukla Jihlava]]** - Motor České Budějovice **2:0** (**9:3**, 1:0)
* **[[HC Košice|VSŽ Košice]]** - Zetor Brno **2:1** (**8:1**,2:3pp, **4:0**)

### Semifinále
* **[[HC ČSOB Pojišťovna Pardubice|Tesla Pardubice]]** - VSŽ Košice **2:0** (**7:1**, 6:4) 
* **[[HC Sparta Praha|Sparta Praha]]**  - Dukla Jihlava **0:2** (**3:4**, 2:4)

### O umiestnenie
* Zetor Brno - **[[PSG Zlín|TJ Gottwaldov]]** **0:2** (**3:7**, 3:4)
* Motor České Budějovice - **[[HC Slovan Bratislava|Slovan ChZJD Bratislava]]** **1:2** (**4:5**, 5:4, **2:3**) 
 
### O 7. miesto
* **[[HC Kometa Brno|Zetor Brno]]** - Motor České Budějovice **2:1** (**3:1**, 3:7, **6:3**)

### O 5. miesto
* **[[HC Slovan Bratislava|Slovan ChZJD Bratislava]]** - TJ Gottwaldov **2:1** (**4:1**, 3:9, **7:4**) 

### O 3. miesto
* **[[HC Sparta Praha|Sparta Praha]]** - VSŽ Košice **2:0** (**4:2**, 5:1) 

### Finále
* **[[HC ČSOB Pojišťovna Pardubice|Tesla Pardubice]]** - Dukla Jihlava **3:2** (**6:1**, 1:6, **1:0**, 2:3,  **3:2pp**)

## O záchranu

## Baráž o I. ligu
* **[[HC Rytíři Kladno|Poldi SONP Kladno]]** - Plastika Nitra **3:0** (**5:3**, 4:1, **8:3**).

## Káder majstra [[HC ČSOB Pojišťovna Pardubice|Tesla Pardubice]]
**Brankári:** Dominik Hašek, Michal Kopačka
**Obrancovia:** Ján Levinský, Stanislav Mečiar, Jiří Seidl, Radomír Brázda, Miloš Hrubeš, Pavel Marek, Petr Prajsler, Martin Střída

**Útočníci:** Jiří Jiroutek, Otakar Janecký, Jiří Šejba, Miroslav Bažant, Zdeněk Čech, Ladislav Dinis, Libor Herold, Evžen Musil, Josef Slavík, Jiří Kovařík, Ondřej Heřman, Ludvík Kopecký, Robert Vršanský, Petr Chlupáč
**Tréneri:** Karel Franěk a Horymír Sekera

## Externé odkazy
* Stránky venované česko-slovenskej hokejovej lige 
* História československého a českého hokeja 

Kategória:Česko-slovenská hokejová liga
Kategória:Ľadový hokej v 1986
Kategória:Ľadový hokej v 1987
Boulogne

**Boulogne** môže byť:

* rieka v západnom Francúzsku, pozri Boulogne (rieka)
* obec vo Francúzsku:
** prístavné mesto v departemente Pas-de-Calais, pozri Boulogne-sur-Mer
** v departemente Vendée, pozri Boulogne (Vendée)
** v departemente Hauts-de-Seine, pozri Boulogne-Billancourt (mesto)
* mesto v USA v štáte Florida, pozri Boulogne (Florida)
* mesto v Argentíne, v provincii Buenos Aires, pozri Boulogne Sur Mer
* priezvisko, pozri Boulogne (priezvisko)

## Pozri aj
* Bois de Boulogne
* Bologne
Kostol svätého Michala (Kluž)

náhľad|Kostol svätého Michala (Kluž)
náhľad|Interiér chrámu
**Kostol svätého Michala** v Kluži () je rímskokatolícky kostol. Je to druhý najväčší kostol v Sedmohradsku.

## Dejiny
Kostol sa začal budovať v 14. storočí a jeho najstaršia časť s oltárom bola dokončená v roku 1390. Kompletne bol kostol dokončený v rokoch 1442 až 1447. Počas reformačného hnutia ho zabrali protestanti (1545 - 1566) a neskôr unitári (1566 - 1716). Po porážke protihabsburských povstaní a nástupe rekatolizácie v Sedmohradsku bol kostol vrátený rímskokatolíckej cirkvi. V histórii sa tu odohrávali dôležité udalosti, týkajúce sa mesta a celého Sedmohradska. Kostol bol regotizovaný v roku 1862 (hlavne veža).

## Architektúra
Kostol bol vybudovaný v gotickom architektonickom štýle. Hlavná loď chrámu je dlhá 50 metrov, široká 23 metrov. Veža chrámu je vysoká 76 metrov (s krížom 80 metrov) a je tak najvyššia veža v Sedmohradsku. Západný portál chrámu zdobia tri erby Žigmunda Luxemburského, ktorý bol uhorským kráľom, českým kráľom a nemeckým cisárom.

## Iné projekty

## Externé odkazy
* Biserica parohială Sfântul Mihail, Cluj-Napoca 

Kategória:Gotické stavby v Rumunsku
Kluž
Kategória:Rímskokatolícke kostoly v Rumunsku
Kategória:Stavby v Kluži
Žltuška lesklá

**Žltuška lesklá** (*Thalictrum lucidum*) je jedným zo&nbsp;vzácnejších druhov žltušky, je to voľne rastúca rastlina s&nbsp;bledožltými kvetmi dosahujúca výšky aj cez 1&nbsp;meter.

## Rozšírenie
Tento druh je rozšírený hlavne v strednej a východnej Európe. Jeho západná hranica prebieha Nemeckom a Rakúskom, severná pobrežím Baltského mora, južná Balkánskym polostrovom a Tureckom a na východe areál výskytu zasahuje do európskej časti Ruskej federácie.

Na Slovensku je najčastejšie k&nbsp;nájdeniu na vlhkých aj zamokrených údolných lúkach, v&nbsp;lužných lesoch a pobrežných krovinách okolo vodných tokov, väčšinou však rastie len roztrúsene.

## Opis
Je to vytrvalá rastlina vyrastajúca z&nbsp;krátkeho, trsnatého podzemku, obnovovacie púčiky sa nachádzajú v&nbsp;úrovní povrchu zeme. Jej priama, pozdĺžne ryhovaná, štvorhranná dutá byľ, v&nbsp;hornej časti metlinato rozvetvená, vyrastá z&nbsp;listovej ružice a dorastá bežne do výšky asi 30&nbsp;cm, za priaznivých podmienok môže byť aj s&nbsp;kvetom vysoká skoro 150&nbsp;cm. Striedavo na nej vyrastá 7&nbsp;až 10&nbsp;listov ktoré sú bez palistov, prízemné a spodné sú so&nbsp;stopkou, horné prisadlé. Listy sú v&nbsp;obryse trojuholníkové a bývajú dvakrát alebo trikrát nepárne sperené. Lístky dolných listov sú obvykle čiarkovité, niekedy podlhovasto klinovité, na konci majú 2&nbsp;až 3&nbsp;zuby, lístky horných listov sú úzko kopijovité alebo úzko čiarkovité, po obvode hladké. Ich horná strana je lesklo tmavo zelená, spodná strana je šedastá a mierne chlpatá.

Drobné, radiálne symetrické, mierne vonné, vztýčené kvety sú zostavené do zväzočkov a tieto v&nbsp;široké, voľné chocholíky alebo metliny. Obojpohlavné kvety majú väčšinou 4&nbsp;zelenožlté, skoro opadávajuce kališné lístky vajcovitého tvaru o&nbsp;dĺžke 4&nbsp;až 5&nbsp;mm, korunné lístky v&nbsp;kvetoch chýbajú. Ďalej kvet obsahuje 10&nbsp;až 15&nbsp;tyčiniek dlhších ako okvetie s&nbsp;dlhými vzpriamenými nitkami a peľnicami svetlo žlto sfarbenými a 5&nbsp;až 10&nbsp;piestikov so spodnými semenníkmi vajcovitého tvaru. Kvety, majúce vzhľad chlpatých guličiek, kvitnú v&nbsp;júni a júli. Kvety nemajú nektár, ale ponúkajú hmyzu dostatok peľu, môžu sa však opeľovať aj vetrom. Vajcovité rebrované nažky sú v&nbsp;pukajúcom plode s&nbsp;hviezdicovitým prierezom s&nbsp;prepážkami podľa počtu semenníkov.

## Referencie

* 

## Iné projekty

Kategória:Iskerníkovité
Železný stĺp v Dillí

thumb|Nehrdzavejúci stĺp v indickom Dillí

**Železný stĺp** v indickom Dillí v Kutubskom komplexe je jedným z najstarších svetových metalurgických monumentov. Je dlhý 7,21 m, váži 6,5 t; so spodným priemerom 41 cm, zužujúci sa smerom k vrcholu. Pozostáva z 98%-ného kovaného železa najrýdzejšej kvality. Následkom chýbajúcej korózie v posledných 1600 rokoch je stredobodom pozornosti archeológov a metalurgov.

Dal ho vztýčiť kráľ Čandragupta II..

## Referencie

## Iné projekty

Kategória:Dejiny Indie
Kategória:Metalurgia
Archa

**Archa** môže byť:
* gotický krídlový zatvárací oltár, pozri archa (oltár)
* Noemova archa
* skrátene: archa zmluvy
* prenesene: veľké (a často aj staromódne) vozidlo
* rocková hudobná skupina, pozri Archa (hudobná skupina)
* nakladateľstvo, pozri Archa (nakladateľstvo)
* združenie:
** Archa (medzinárodná komunita)
** Archa - humanitární sdružení
* Divadlo Archa
* Palác Archa (pražský palác, v ňom pasáž Archa)
Archa zmluvy

[náhľad|James Tissot: [Mojžiš (Biblia)|Mojžiš a Jozue klaňajúci sa pred archou zmluvy]]
[náhľad|Kňazi obchádzajúci s archou zmluvy [Jericho (18. storočie)|alt=]]
::*Archa Zmluvy (s veľkým Z) je symbolický titul Panny Márie v Loretánskych litániách, pozri [[Panna Mária]]*
**Archa zmluvy** (zastarano **archa úmluvy**, zriedkavo **schránka zmluvy**, zriedkavo **archa svedectva**, skrátene **archa**) je prenosný svätostánok v podobe drevenej truhlice spomínaný v Biblii.

## Výzor
Podľa Biblie bola "dva a pol lakťa dlhá, poldruha lakťa široká a poldruha lakťa vysoká", pozostávala z akáciového dreva, zvnútra aj zvonka bola obložená zlatom, ozdobená bola lemovaním a na bokoch mala krúžky, do ktorých sa navliekali palice na jej nosenie. Mala pozlátený vrchnák (tzv. kapóret), na ktorom sa na oboch koncoch nachádzali cherubíni so zopätými krídlami, ktorí boli vytepaní zo zlata.

## Obsah
Podľa Biblie obsahovala dve kamenné tabule, na ktorých bolo vyrytých Desať Božích prikázaní. Tieto tabule boli prejavom Božej vôle aj zmluvy medzi ním a vyvoleným ľudom.

Podľa Nového zákona obsahovala vo vnútri aj Áronovu palicu a mannu, podľa Starého zákona však Áronova palica a mana boli uchovávané pri arche zmluvy.

## Dejiny
Podľa Biblie archu zmluvy vyrobil umelecký remeselník Belálél na Boží príkaz daný Mojžišovi na vrchu Sinaj. Izraeliti ju nosili so sebou a odkladali do prenosnej svätyne (šiatra). 

Po dobytí Kanaánu bola uložená v Šíle, raz sa dostala do rúk Filištíncov, nakoniec ju kráľ Dávid preniesol do Jeruzalema na Sion. 

Šalamún (vládol v 10. stor. pred Kr.) postavil archu do jeruzalemského chrámu, ktorý dal vybudovať. Tu sa nachádzala až do zničenia Jeruzalema Nebukadnesarom II. (597 pred Kr.), kedy sa stratila. V druhom chráme sa už nenachádzala. Podľa židovských legiend je archa dodnes pod miestom jeruzalemského chrámu. Podľa inej legendy cisár Menelich, syn kráľa Šalamúna a kráľovnej zo Sáby, archu zmluvy priniesol do Etiópie.

## Zdroje

*
*Olejár, Marián: archa zmluvy; Olejárova všeobecná encyklopédia, dostupné online

Kategória:Biblia
Anténor

**Anténor** alebo **Anténór** alebo **Antenor** *Anténor*, iný prepis: *Anténór*, ) môže byť:
* v gréckej mytológii radca trójskeho kráľa Priama, pozri Anténor (Trója)
* starogrécky sochár (550 – 480 pred Kr.), pozri Anténor z Atén
* olympijský víťaz v roku 308 pred Kr., pozri Anténor (olympijský víťaz)

**Antenor** môže byť aj:
* planétka, pozri 2207 Antenor
Barry Eichengreen

**Barry Eichengreen** (* 1952) je americký ekonóm.

Je profesorom ekonómie a politických vied na University of California, Berkeley. Bol poradcom Medzinárodného menového fondu počas ázijskej ekonomickej krízy v rokoch 19971998. Hlavnou oblasťou jeho výskumu je medzinárodná makroekonómia a história finančného systému.

## Bibliografia
* *Elusive Stability: Essays in the History of International Finance 1919-1939.* Cambridge University Press, 1990 ISBN 0-521-36538-4
* *Golden Fetters: The Gold Standard and the Great Depression, 1919-1939.* Oxford University Press, 1992, ISBN 0-19-510113-8
* *International Monetary Arrangements for the 21st Century.* Brookings Institution Press, 1994, ISBN 0-8157-2276-1
* *Reconstructing Europe’s Trade and Payments: The European Payments Union.* University of Michigan Press, 1994, ISBN 0-472-10528-0
* *Globalizing Capital: A History of the International Monetary System.* Princeton University Press, 1996, ISBN 0-691-02880-X; 2. Auflage ebd. 2008, ISBN 0-691-13937-7
** *Vom Goldstandard zum EURO. Die Geschichte des internationalen Währungssystems.* Wagenbach, Berlin 2000, ISBN 3-8031-3603-2
* *European Monetary Unification: Theory, Practice, Analysis.* The MIT Press, 1997 ISBN 0-262-05054-4
*  *An Independent and Accountable IMF.* (spoluautor) Centre for Economic Policy Research, 1999, ISBN 1-898128-45-6
* *Toward A New International Financial Architecture: A Practical Post-Asia Agenda.* Institute for International Economics, 1999, ISBN 0-88132-270-9
* *Financial Crises and What to Do About Them.* Oxford University Press, 2002, ISBN 0-19-925743-4
* * Built to Last: A Political Architecture for Europe.* (spoluautor) CEPR, 2003, ISBN 1-898128-64-2 
* *Capital Flows and Crises.* The MIT Press, 2004, ISBN 0-262-55059-8
* *Global Imbalances and the Lessons of Bretton Woods.* The MIT Press, 2006, ISBN 0-262-05084-6
* *The European Economy Since 1945: Co-ordinated Capitalism and Beyond.* Princeton University Press, 2008, ISBN 0-691-13848-6
* *Exorbitant Privilege*, Oxford University Press, New York 2010 ISBN 978-0-19-975378-9

## Zdroj
* 

## Iné projekty

Kategória:Ekonómovia USA
Kategória:Vysokoškolskí pedagógovia
Kategória:Absolventi Yale University
Kategória:Členovia American Academy of Arts and Sciences
Socialistická republika Bosna a Hercegovina

**Socialistická republika Bosna a Hercegovina** (po srbochorvátsky: *Socijalistička Republika Bosna i Hercegovina* Социјалистичка Република Босна и Херцеговина ) bola jednou zo šiestich republík Socialistickej federatívnej republiky Juhoslávia. 

Počas napätej situácie pádu komunistických režimov v Európe tu v januári roku 1992  miestni Srbi vyhlásili Republiku srbského národa v Bosne a Hercegovine, aby zabránili ďalším odlúčeniam z federácie. Po odlúčení z Juhoslávie a vyhlásení samostatnosti v marci 1992 tu zúrila občianska vojna, ktorá Bosnu a Hercegovinu ekonomicky a hospodársky zdevastovala. 

Kategória:Dejiny Bosny a Hercegoviny
Kategória:Juhoslávia
Macedónska socialistická republika

**Macedónska socialistická republika** () bola socialistickou republikou, ktorá bola súčasťou Juhoslovanskej socialistickej federatívnej republiky. Súčasťou AVNOJskej Juhoslávie sa krajina stala v roku 1944. Juhoslovanskú federáciu opustila Macedónska republika okamihom nadobudnutia účinnosti svojej novej ústavy 20. novembra 1991.

## Vývoj názvu
* 1945 – 1963: **Macedónska ľudová republika ** ako súčasť Demokratickej federatívnej Juhoslávie, resp. Juhoslovanskej federatívnej ľudovej republiky
* 1963 – 1991: **Macedónska socialistická republika ** ako súčasť Juhoslovanskej socialistickej federatívnej republiky
* 1991: **Macedónska republika** ako súčasť Juhoslovanskej socialistickej federatívnej republiky

## Dejiny

Za začiatok budúceho socialistického Macedónska býva považovaný 2. august 1944, kedy sa po prvýkrát zišlo Macedónske protifašistické zhromaždenie národného oslobodenia.

Prvá ústava Macedónskej ľudovej republiky pochádza z decembra 1946. S niekoľkými doplnkami bola platná až do prijatia ďalšej ústavy v apríli 1963. Po prijatí novej federálnej ústavy bola v roku 1974 prijatá nová ústava, ktorá s dodatkami platila až do roku 1991.

Za čias juhoslovanskej federácie do krajiny prúdili finančné prostriedky na podporu jej rozvoja.

Prvé slobodné voľby v krajine sa konajú na jeseň 1990. V apríli 1991 je z názvu štátu ústavným dodatkom odstránené adjektívum socialistická.

Krajina dnes oslavuje svoj Deň nezávislosti 8. septembra, lebo toho dňa sa v roku 1991 konalo referendum o osamostatnení, hoci skutočnej nezávislosti na JSFR krajina nadobudla až 20. novembra 1991, kedy vstúpila do platnosti nová ústava prijatá 17. novembra 1991.

Republikové ústavy boli prijaté v rokoch 1946, 1963, 1974 a 1991.

## Politika
Politickú hegemóniu tu ako vo zvyšku federácie mala do roku 1990 Komunistická strana, respektíve Zväz komunistov. V prvých slobodných voľbách na jeseň 1990 si parlamentné kreslá rozdelili postkomunisti, predstavitelia albánskej komunity a pravicovej VMRO-Demokratická strana macedónskej národnej jednoty.

V čele štátu je po roku 1974, podľa vzoru federálneho Predsedníctva, republikové Predsedníctvo.

## Referencie

*

## Pozri aj
* Juhoslovanská socialistická federatívna republika
* Severné Macedónsko

Kategória:Dejiny Severného Macedónska
Kategória:Juhoslávia
Kategória:Zaniknuté štáty na Balkánskom polostrove
Zimné olympijské hry 1992

**XVI. zimné olympijské hry** sa uskutočnili vo francúzskom Albertville od 8. do 23. februára 1992. Boli to posledné ZOH, ktoré sa konali v rovnaký rok ako Letné olympijské hry; nasledujúce ZOH sa konali už v roku 1994. 

Boli to posledné olympijské hry, na ktorých vystupovalo Česko-Slovensko ako samostatný štát. Česko-Slovenskí športovci získali 3 bronzové medaily: 
* krasokorčuliar Petr Barna
* družstvo skokanov na lyžiach (Jaroslav Sakala, Jiří Parma, František Jež a Tomáš Goder)
* družstvo hokejistov

## Súťažné disciplíny
* Akrobatické lyžovanie
* Alpské lyžovanie
* Beh na lyžiach
* Biatlon
* Boby
* Krasokorčuľovanie
* Ľadový hokej
* Rýchlokorčuľovanie
* Sánkovanie
* Severská kombinácia
* Skoky na lyžiach
* Šortrek

## Medailové poradie

(¹ zjednotený tím so športovcami zo 6 krajín Spoločenstva nezávislých štátov; tím sa objavil len na *ZOH 1992* a LOH 1992)

## Iné projekty

## Zdroj
* 

## Externé odkazy
* ZOH 1992 na oficiálnej stránke MOV  
* sports-info.sk 


Kategória:Zimné olympijské hry
OH
Kategória:Šport v 1992
Kategória:1992 vo Francúzsku
Kategória:Šport v Albertville
Belopotockého ulica

**Belopotockého ulica** je ulica:
* v Bratislave, pozri Belopotockého ulica (Bratislava)
* v Liptovskom Mikuláši, pozri Belopotockého ulica (Liptovský Mikuláš)
* v Nitre, pozri Belopotockého ulica (Nitra)

Kategória:Rozlišovacie stránky – Ulice
Belopotockého ulica (Bratislava)

**Belopotockého ulica** je ulica v Bratislave, v mestskej časti Staré Mesto.

Od roku 1781 sa volala **Dolná Kopáčska**, podľa profesie kopáčov, ktorí zabezpečovali výstavbu a údržbu mestských objektov ako priekop, hradieb, kanalizácie a vinohradov. Prvé úradné pomenovanie **Slepá ulica** dostala v roku 1879. Na Mészárosovom pláne mesta je z roku 1925 je pomenovaná ako **Tmavá ulica**. Od roku 1930 je pomenovaná podľa Gašpar Fejérpatakyho-Belopotockého (1794 - 1874), slovenského kultúrneho pracovníka a zakladateľa prvého slovenského ochotníckeho divadla.

Ulica sa nachádza v husto zastavanej centrálnej časti mesta. Jej zástavbu tvoria prevažne bytové domy. Okrem nich sa tu nachádza aj zadný trakt budovy Slovenského rozhlasu a parčík, ku ktorému sa viaže kauza spornej výstavby.

## Referencie

## Iné projekty

## Externé odkazy
* Belopotockého ulica na mape Bratislavy

Kategória:Ulice v Starom Meste v Bratislave
Cibetkorodé

thumb|Cibetka africká
**Cibetkorodé** alebo **cibetky** (lat. Viverrinae) sú podčeľaď malých mäsožravcov z čeľade cibetkovitých, charakteristická dlhým štíhlym telom s pretiahnutou hlavou, špicatou tlamou a dlhým huňatým chvostom, niektoré druhy majú zatiahnuteľné pazúry. Je to starobylá forma radu mäsožravce. 

Nie všetky rody z podčeľade sa volajú cibetka a nie všetko, čo sa volá cibetka, patrí do tejto podčeľade.

Cibetkorodé sú rozšírené od Ázie cez Afriku po južnú Európu.

Živia sa hmyzom a tropickými plodmi, ale aj plodmi kávovníkov. Zberači v pralese pátrajú po ich truse, z ktorého zrnká kávy vyberajú. Vďaka vlastnostiam ich tráviaceho ústrojenstva sú aj po jeho priechode neporušené. Z týchto zŕn sa po dôkladnom očistení vyrába údajne najlepšia a najdrahšia káva na svete. Pre zberačov by bolo jednoduchšie chovať cibetky v zajatí a nevyhľadávať ich v lesoch, ale cibetky sa v zajatí kávovými zrnami neživia.

Väčšina cibetkovitých má v pohlavnom ústrojenstve pachové žľazy vylučujúce ostro páchnucu látku - cibet, predtým používanú v parfumériách.

## Systematika
cibetkorodé (Viverrinae):
* rod † Orangictis
* rod † Vishnuictis
* rod † Megaviverra
* rod Civettictis - cibetka/cibeta
* rod Genetta - ženetka/ženeta (vrátane rodu Osbornictis)
* rod Poiana - linsang
* rod Viverra - cibetka/cibeta
* rod Viverricula - cibetka/cibeta

Staršie sa do tejto podčeľade zaraďovali aj rody Nandinia a Prionodon.

## Referencie

## Literatúra
* Wilson, D. E. und D. M. Reeder: *Mammal Species of the World*. Johns Hopkins University Press, 2005

## Iné projekty

## Zdroj

Kategória:Cibetkovité
Cibetka

**Cibetka** alebo staršie **cibeta** môže byť:
*slovenský názov rodov Arctogalidia, Civettictis, Chrotogale, Hemigalus, Macrogalidia, Osbornictis, Paguma, Viverra a Viverricula z čeľade cibetkovité, pozri články o jednotlivých rodoch a o čeľadi cibetkovité
*príslušník podčeľade cibetkorodé
Africká plavecká konfederácia

**Africká plavecká konfederácia** (skr. **CANA***Confédération Africaine de Natation*) je africká športová konfederácia, ktorá združuje plavecké zväzy afrických štátov. Vznikla v roku 1970, keď ju zakladalo 8 členov. Niektoré africké zväzy nie sú členom CANA, ale sú členom FINA. Momentálne (2012) združuje 43 národných plaveckých zväzov a na jej čele stojí Alžírčan Mustapha Larfaoui. Niektoré africké zväzy zatiaľ nie sú členom CANA, ale sú členom FINA. CANA je členom Medzinárodnej plaveckej federácie (FINA) a takisto ANOCA. 

Geograficky člení CANA národné plavecké zväzy do štyroch zón.
CANA združuje nasledovné plavecké športy:
* plávanie
* vodné pólo
* synchronizované plávanie
* skoky do vody
* diaľkové plávanie

## Členské federácie

## Podujatia
* Africké plavecké majstrovstvákaždoročne
* Africké plavecké majstrovstvá juniorov
* Africké zonálne plavecké majstrovstvá

## Pozri aj
* Medzinárodná plavecká federácia

## Referencie

## Externé odkazy
* Oficiálna stránka CANA  

Kategória:Africké športové organizácie
Kategória:Plavecké organizácie
Kategória:Organizácie založené v 1970
HC Zlaté Moravce

**HC Zlaté Moravce** sú slovenský hokejový klub zo Zlatých Moraviec.

## Pôsobenie v 2. hokejovej lige
Hokejisti HC Zlaté Moravce sa v sezóne 2001/02 stali nováčikmi v 2. hokejovej lige. Vo svojej úvodnej sezóne obsadili v skupine západ druhé miesto za klubom HK 95 Považská Bystrica. V základnej časti odohrali 14 stretnutí, v ktorých získali 19 bodov za 9 výhier, 1 remízu a 4 prehry.
Klub hrával v 2. hokejovej lige 8 sezón. Po sezóne 2005/06 sa do ďalšieho ročníka neprihlásil. Po ročnej pauze sa seniorský hokej v Zlatých Moravciach na jednu sezónu obnovil.  Po skončení sezóny 2008/09 bolo seniorské mužstvo pre ekonomické problémy zrušené. Následné 3 sezóny bola 2. hokejová liga bez hokejistov zo Zlatých Moraviec. To či bude seniorský hokej v blízkej budúcnosti v Zlatých Moravciach obnovený záleží na ekonomickej situácii v klube.

## Amatérske obdobie
Po tom čo klub odhlásil seniorské mužstvo z II.ligy seniorov začal pôsobiť v AHL (Amatérska Hokejová Liga mesta Zlaté Moravce ). Súťaž nesie od sezóny 2012/13 názov MHL (Mestská Hokejová Liga), ktorá je organizovaná klubom HC Zlaté Moravce. Súťaž sa hrá na zimnom štadióne v Zlatých Moravciach. V súťaži hrajú mužstvá Amatéri , HK 63 Retir Slažany, HK Medvede, Torpéda, HC Zlaté Moravce "B", BONUSS a HC Dynamo.
Mládežnícke družstvá pôsobia v II.Ligách ZsZĽH vo svojich kategóriach.

## Umiestnenia v 2.hokejovej lige
*sezóna 2000/01 **2. miesto** v skupine západ
*sezóna 2001/02 **5. miesto** v skupine západ
*sezóna 2002/03 **7. miesto** v skupine západ
*sezóna 2003/04 **8. miesto** v skupine západ
*sezóna 2004/05 **3. miesto** v skupine západ
*sezóna 2005/06 **8. miesto** v skupine západ
*sezóna 2006/07 **6. miesto** v skupine západ 
*sezóna 2008/09 **9. miesto** v skupine západ

## Externé odkazy
* Oficiálne stránky klubu

Kategória:Šport v Zlatých Moravciach
Zlaté Moravce
I Want It All

„**I Want It All**“ je skladba anglickej rockovej skupiny Queen z ich trinásteho štúdiového albumu *[[The Miracle]]* z roku 1989. Skladbu napísal gitarista Brian May (ale je uvedená skupina Queen), produkoval ju David Richards a bola vydaná ako hlavný singel z albumu dňa 2. mája 1989. Skladba „I Want It All“ dosiahla 3. miesto ako v UK Singles Chart, tak aj v Hot Mainstream Rock Tracks, 50. miesto v rebríčku Billboard Hot 100 a 1. miesta v ďalších Európskych krajinách, vrátane Španielska, kde rozhlasová stanica Los 40 Principales pravidelne hrala túto skladbu počas júla 1989.

Skladba bola po prvýkrát hraná naživo dňa 20. apríla 1992, teda tri roky po jej vydaní, počas The Freddie Mercury Tribute Concert. Zahrali ju traja zvyšní členovia skupiny Queen so spevákom Rogerom Daltreyom, ktorý spieval hlavný spev a Tonym Iommim hrajúcim na rytmickú gitaru. Samotný Freddie Mercury túto skladbu nikdy až do svojej smrti na AIDS v novembri 1991 vo veku 45 rokov nehral naživo.

Existujú dve verzie skladby. Dlhšia je albumovou verziou, kým hratšia je použitá v hudobnom videu a v kompilácii *[[Greatest Hits II]]*.

## Pozadie
Skladba je značne ťažká a obsahuje témy spojené s povstaním a spoločenským prevratom. Textár May však tvrdil, že skladba hovorí o ambíciách a bojovaní za vlastné ciele; kvôli tomu sa skladba stala proti-apartheidnou skladbou v Juhoafrickej republike a tiež bola použitá ako protestná téma práv homosexuálov a spoločná hymna Afroamerickej mládeže.

## Pozície v rebríčkoch

## Referencie

## Zdroj

Kategória:Single z 1989
Kategória:Piesne z 1989
Kategória:Piesne Queen
Kategória:Protestné piesne
Zoznam kultúrnych pamiatok v okrese Malacky

thumb|Okres Malacky

V **[[Malacky (okres)|okrese Malacky]]** sa nachádza **131 kultúrnych pamiatok**. Nasleduje zoznam jednotlivých zoznamoch pamiatok podľa obcí.


Malacky

Kategória:Okres Malacky
Zoznam kultúrnych pamiatok v okrese Pezinok

thumb|Okres Pezinok

V **[[Pezinok (okres)|okrese Pezinok]]** sa nachádza **255 kultúrnych pamiatok**. Nasledujú zoznamy jednotlivých zoznamov pamiatok podľa obcí.


Pezinok

Kategória:Okres Pezinok
Zoznam kultúrnych pamiatok v okrese Senec

thumb|Okres Senec

V **[[Senec (okres)|okrese Senec]]** sa nachádza **51 kultúrnych pamiatok**. Nasleduje zoznam jednotlivých zoznamov pamiatok podľa obcí.


Senec

Kategória:Okres Senec
Zoznam kultúrnych pamiatok v Žilinskom kraji

V **[[Žilinský kraj|Žilinskom kraji]]** sa nachádza **1584 kultúrnych pamiatok**. V tabuľke sú uvedené okresy kraja s počtom kultúrnych pamiatok.

## Pozri aj
* Zoznam kultúrnych pamiatok na Slovensku

## Referencie



kraj Žilinský
Anténor (Trója)

**Anténor** alebo **Anténór** alebo **Antenor** (starogr. *Ἀντήνωρ* – *Anténor/iný prepis Anténór*, ) je v gréckej mytológii radca trójskeho kráľa Priama, manžel Aténinej kňažky Theano.

Bol vznešeným Trójanom, ktorý si ctil právo a spravodlivosť. Snahu o zachovanie spravodlivosti vyvíjal aj v ťažkej dobe, kedy princ Paris uniesol Helenu, manželku spartského kráľa Menelaa. Achájci na želanie Menelaa hodlali túto urážku splatiť vojnou proti Tróji. Kráľ Agamemnón sa však ešte pokúsil o zmier a do Tróje poslal vyjednávačov, itackého kráľa Odysea a Menelaa. Tí mali žiadať kráľa Priama o vrátenie Heleny a náhradu škody. Paris ani ostatní Trójania však na tento návrh nepristúpili.

V tejto záležitosti sa angažoval veľmi usilovne Anténor a dôrazne žiadal Trójanov, aby požiadavky Achájcov splnili a tým odvrátili hrozbu ničivej vojny. Bol to tiež on, kto u seba ubytoval oboch achájskych vyjednávačov.

Všetky jeho snahy boli však márne, jeho múdre slová neboli vypočuté. Tak sa začala trójska vojna, ktorá trvala desať rokov a na jej konci bola slávna Trója úplne vyplienená a zničená. Jeho šesť synov pri obrane Tróje hrdinsky padlo, Koóna a Ifidamanta zabil Agamemnón, Archelocha Aias, Démoleonta Achilleus, Akamanta krétsky vodca Mériones a Pédaia vodca dulichijských oddielov Meges. Život Anténora ako jedinému z významných Trójanov Achájci ušetrili, lebo ocenili jeho predvojnovú snahu o zmier.

Podľa rímskej tradície Anténor po trójskej vojne odišiel do Itálie, kde založil mesto Patavium. (dnes Padova)

## Referencie

## Zdroje
* 
* 

Kategória:Postavy gréckej mytológie
Kategória:Trójska vojna
Spojná ulica

**Spojná ulica** je ulica:
* v Banskej Štiavnici, pozri Spojná ulica (Banská Štiavnica)
* v Bratislave, pozri Spojná ulica (Bratislava)
* v Dunajskej Lužnej, pozri Spojná ulica (Dunajská Lužná)
* v Lozorne, pozri Spojná ulica (Lozorno)
* v Šamoríne, pozri Spojná ulica (Šamorín)

Kategória:Rozlišovacie stránky – Ulice
Americká plavecká únia

**Americká plavecká únia** (skr. **ASUA***Amateur Swimming Union of the Americas*; alebo **UANA***Unión Americana de Natación*) je americká športová konfederácia, ktorá združuje plavecké zväzy amerických štátov. Vznikla v roku 1948. Momentálne (2012) združuje 41 národných plaveckých zväzov a na jej čele stojí Kanaďan Eldon Godfrey. ASUA je členom Medzinárodnej plaveckej federácie (FINA) a takisto PASO. 

ASUA združuje nasledovné plavecké športy:
* plávanie
* vodné pólo
* synchronizované plávanie
* skoky do vody
* diaľkové plávanie

## Zóny ASUA

## Členské federácie

## Podujatia
* všetky športy:
** Panamerické hry
* plávanie:
** Panamerické plavecké majstrovstvá
* vodné pólo:
** Pohár UANA vo vodnom pólektorý je zároveň kvalifikáciou na Majstrovstvá sveta vo vodnom póle

## Pozri aj
* Medzinárodná plavecká federácia

## Referencie

## Externé odkazy
* Oficiálna stránka ASUA  

Kategória:Americké športové organizácie
Kategória:Plavecké organizácie
Kategória:Organizácie založené v 1948
Spojná ulica (Bratislava)

**Spojná ulica** je ulica v Bratislave v Starom Meste. Jej pomenovanie je odvodené od faktu, že táto ulica tvorí spojnicu medzi Štefánikovou ulicou a Námestím Slobody. V roku 1776 sa spomína pod menom *Fürsten-Hof-Straße*, v roku 1939 mala meno Spojná ulica. V roku 1943 bola pomenovaná ako **Furdekova ulica**. Štefan Furdek (1855-1915) stál pri zrode Slovenskej ligy v Amerike i Matice slovenskej v USA. Od roku 1961 sa ulica znovu volá Spojná ulica.

Spojná ulica tvorí hranicu medzi záhradou Grasalkovičovho paláca, v ktorom sídli prezident SR a záhradou Úradu vlády Slovenskej republiky.

## Referencie


Kategória:Ulice v Starom Meste v Bratislave
Dušan Jozef Brezány

MVDr. **Dušan Jozef Brezány** (* 19. marec 1935, Brezno – † 1. júl 2022, Žilina) bol veterinárny lekár.

## Životopis
Dušan Jozef Brezány sa narodil v Brezne 19. marca 1935. Jeho otcom bol slovenský básnik Štefan Atila Brezány (1909 - 1992), ktorý v tom čase pôsobil v Brezne ako úradník v štátnej správe. 

V roku 1953 študoval na Gymnáziu v Žiline, odkiaľ po maturite odišiel do Košíc. V rokoch 1953 - 1959 tu študoval na Fakulte veterinárskej VŠP.  

Dva roky bol asistentom na Katedre všeobecnej a špeciálnej zootechniky VF VŠP v Košiciach. V rokoch 1959 - 1967 pracoval ako veterinárny lekár a vedúci izolátu TBC - okres Žilina. V Košiciach získal aj atestáciu I. st. ÚDVL (1969) a neskôr v roku 1981 na VŠV v Brne aj II. st. so špecializáciou na Patologickú morfológiu. V rokoch 1967 - 1995 pracoval na Štátnom veterinárnom ústave v Žiline, kde bol zástupcom riaditeľa a vedúcim odboru epizootológie. 

## Kariéra
Počas svojho života sa venoval mnohým činnostiam v rôznych oblastiach od veterinárnej medicíny cez publikačnú činnosť až po organizovanie rôznych kultúrnych a vzdelávacích podujatí. Riešil infekčné a hromadné ochorenia zvierat v kraji efektívnou laboratórnou a klinickou diagnostikou v spolupráci s humánnou medicínou v oblasti antropozoonóz a patologickej morfológie. 
Pôsobil v odboroch, pričom spoluorganizoval aj stáže poslucháčov a absolventov VŠV a viedol aj mnohé prednášky. Venoval sa tiež doškoľovaniu veterinárnych lekárov na Slovensku, čím významným spôsobom prispel k vytvoreniu kvalifikovanej generácie nových slovenských veterinárov. 
* V roku 1965 pod jeho vedením Žilinský okres ako prvý na Slovensku (oficiálne ako druhý v ČSR) utlmil TBC dobytka, čím prispel k odvráteniu hroziacu ekologickej katastrofy stredoeurópskych rozmerov. 
Neskôr sa v zrelom veku stal členom kultúrnej organizácie Zbor Žilincov a realizoval niekoľko kultúrnych a umeleckých výstav v spolupráci s Považskou galériou umenia.
Až do svojej smrti sa venoval aj charitatívnej činnosti. Aktívne podporoval kresťanské dobročinné organizácie a organizácie, venujúce sa práci s mládežou, zdravotne znevýhodnenými ľuďmi a ľuďmi so špeciálnymi životnými potrebami. 

## Publikačná Činnosť
V spolupráci so Žilinskou knižnicou sa podieľal na korekciách a spracovaní materiálov o osobnostiach regiónu Žilina.* články v odborných časopisoch a zborníkoch z prednášok na sympóziách a konferenciách
Bol tiež koordinátor publikácii edície *História Žiliny* v rámci Zboru Žilincov

* *Žilina žaluje*
* *Pätnásť rokov organizovaného karavaningu v SSR* - publikácia mapujúca historiu slovenského karavaningu
* od roku 1970 spolupráca s otcom (Štefan Atila Brezány) pri zostavovaní publikácií Dejateľov Kysúc (1971), Žiliny, Bytče

## Literatúra
* Who is Who v Slovenskej republike (2008)
* Fondy Archívu rodiny BREZÁNY - Fontes rerum Archivum Familiae Brezanyi
* Zborník ŠVÚ
* Dušan J. Brezány – interview v Žilinskom večerníku - str.9.

Kategória:Slovenskí veterinári
Kategória:Narodenia v 1935
Oceánska plavecká asociácia

**Oceánska plavecká asociácia** (skr. **OSA***Oceania Swimming Association*) je oceánska športová konfederácia, ktorá združuje plavecké zväzy oceánskych štátov. Vznikla v roku 1991. Momentálne (2012) združuje 14 národných plaveckých zväzov a na jej čele stojí Fidžijec Dennis Miller. OSA je členom Medzinárodnej plaveckej federácie (FINA) a takisto ONOC. 

OSA združuje nasledovné plavecké športy:
* plávanie
* vodné pólo
* synchronizované plávanie
* skoky do vody
* diaľkové plávanie

## Členské federácie

## Podujatia
* Pacifické hry
* plávanie:
** Oceánske plavecké majstrovstvá
* synchronizované plávanie:
** Oceánske majstrovstvá v synchronizovanom plávaní
* diaľkové plávanie:
** Oceánske majstrovstvá v diaľkovom plávaní

## Pozri aj
* Medzinárodná plavecká federácia

## Referencie

## Externé odkazy
* Oficiálna stránka OSA  

Kategória:Oceánske športové organizácie
Kategória:Plavecké organizácie
Kategória:Organizácie založené v 1991
Katedrála Usnutia Presvätej Bohorodičky (Kluž)

thumb|Katedrála Usnutia Presvätej Bohorodičky

**Katedrála Usnutia Presvätej Bohorodičky** () v rumunskom meste Kluž je chrámom Rumunskej pravoslávnej cirkvi.

## Dejiny
Katedrála sa začala budovať až po zjednotení Sedmohradska s Rumunskom. Základný kameň katedrály bol položený 10. septembra 1923. Práce na stavbe chrámu trvali takmer 10 rokov. Katedrála bola slávnostne otvorená posvätená 5. novembra 1933. Na jej otvorení sa zúčastnili významní predstavitelia Rumunskej pravoslávnej cirkvi a Rumunského kráľovstva. Boli medzi nimi najmä Miron Cristea, patriarcha celého Rumunska, Nicolae Balan, metropolita Sedmohradska, rumunský kráľ Karol II. a princ Michal. 

## Iné projekty

## Externé odkazy
* Catedrala “Adormirea Maicii Domnului”
* TransilvanArt - Catedrala Ortodoxa, imagini interioare panorama 360

Kluž
Kluž
Tomislav I.

**Tomislav I.** (* ?† 928) bol prvý chorvátsky kráľ, ktorý bol korunovaný v roku 925 pápežom Jánom X. Pochádzal z dynastie Trpimírovcov. Predtým než sa stal kráľom vládol ako knieža (alebo vojvoda, latinsky *dux Croatorum*) prímorského Chorvátska, po korunovácii nadobudol dedičný titul kráľa Chorvátov. Za vlády kráľa Tomislava malo Chorvátske kráľovstvo najväčšiu rozlohu v histórii, zahrňovalo centrálne Chorvátsko, Slavóniu, veľkú časť Dalmácie a Bosnu. Tomislav ale ako kráľ nevládol dlho pretože už v roku 928 zomrel. Po jeho smrti kráľovstvo oslabili občianske vojny a niektoré územia, vrátane Bosny, kráľovstvo stratilo. 

Aj keď bol oficiálne považovaný za syna Mutimíra Trpimírovca, existujú dohady, že bol synom Svätopluka Nitrianskeho.

## Pozri aj

* Chorvátske kráľovstvo (925 – 1102)

## Iné projekty

## Zdroj

Kategória:Úmrtia v 928
Kategória:Králi Chorvátska
Kategória:Trpimírovci
Dokumentárny film

[náhľad|Plagát k dokumentárnemu filmu [Nanuk, človek primitívny z roku 1922]]
**Dokumentárny film** je druh filmu, ktorého hlavným cieľom je sprostredkovanie a dokumentácia skutočnosti. Snímaním reality sa vymedzuje oproti filmu hranému. Používa špecifické techniky natáčaniasnímanie voľnou kamerou z ruky, skrytou kamerou, kontaktné snímanie zvuku, improvizované reakcie na prebiehajúcu udalosťktoré niekedy preberajú aj iné filmové žánre ako fiktívny dokument/paradokument, či napodobňujú dokumentárny spôsob snímania, aby zvýšili dojem autenticity.

Dokumenty sa niekedy stávajú nástrojom propagandy (napr. nacistický dokument Večný žid z roku 1940) či manipulácie, niekedy sú naopak svedectvom, manifestom či druhom investigatívnej práce.

## Etymológia
Prídavné meno dokumentárny () sa v súvislosti so zobrazovaním prvýkrát objavilo v roku 1879 v jednom z vydaní slovníka francúzskeho jazyka Émila Littrého. Výskyt tohoto termínu je tu doložený v dvoch dobových časopisoch. Prvý prípad súvisí s článkom o stavbe parížskeho mosta Pont-Neuf v 16. storočí. Vzniklo vtedy niekoľko projektov a pre zlepšenie posúdenia bol každý z nich dopracovaný taktiež do tvaru realistickej maľby, aby rozhodujúca verejnosť mohla vďaka tomuto „dokumentárnemu hľadisku“ lepšie posúdiť, ktorý z projektov realizovať.
V druhom článku sa pojmom *documentaire* charakterizuje vernosť zobrazenia života Arabov v obrazoch maliara a spisovateľa Eugena Fromentina.

Kontextuálne blízke použitie druhého z významov sa objavuje aj v kinematografii, kde sa týmto termínom občas označovali krátke filmy spoločnosti bratov Lumièrovcov, nakrútené v exotických krajinách, ktorých cieľom bolo priniesť svedectvo o odlišnom spôsobe života. K trvalejšiemu používaniu tohoto pojmu došlo až oveľa neskôr, keď sama kinematografia už našla pre seba stabilnejšie meno. V roku 1926 publikoval Škót John Grierson v New York Sun článok venovaný filmu Američana Roberta Flahertyho, ktorý označil za prevratný a jeho kvalitu dosiahnutú autenticitou za dokumentárnu.

## Začiatky
Pomyselná os základov dokumentárneho filmu vedie od Lumièrovcov k Flahertymu, ktorý už svojim prvým filmom Nanuk zo severu z roku 1922, natočeným s rodinou Inuitov na kanadskom území, otvoril nové horizonty kinematografie, keď vytvoril dramaticky obraz každodenného života ľudí žijúcich v podmienkach drsného severu. S Flahertym vstúpila do kinematografie nielen nová autenticita, ale aj nové využitie postupov hraného filmukvôli možnosti názorného a esteticky pôsobivého snímania každodenných situácií na autentických miestach a s autentickými aktérmi.

## Pozri aj

* Dokumentárny portrét na Slovensku

## Iné projekty

## Externé odkazy
* Medzinárodná dokumentaristická asociácia 

## Zdroj

Kategória:Filmy podľa žánru

Kategória:Rody filmu
Zoznam kultúrnych pamiatok v Prešovskom kraji

V **[[Prešovský kraj|Prešovskom kraji]]** sa nachádza **3757 kultúrnych pamiatok**. V tabuľke sú uvedené okresy kraja s počtom kultúrnych pamiatok.

## Pozri aj
* Zoznam kultúrnych pamiatok na Slovensku

## Referencie



kraj Prešovský
Ústava Slovenskej republiky

**Ústava Slovenskej republiky** môže byť:
* ústava Slovenskej republiky z 1. septembra 1992, pozri Ústava Slovenskej republiky (1992)
* ústava Slovenskej republiky z 21. júla 1939, pozri Ústava Slovenskej republiky (1939)

## Pozri aj
* ústavný vývoj na území Slovenska
Azur (Landes)

**Azur** je francúzska obec, ktorá sa nachádza v departemente Landes, v regióne Akvitánsko.

## Poloha
Obec má rozlohu . Najvyšší bod je položený  a najnižší bod 

## Obyvateľstvo

Počet obyvateľov obce je  ().

Nasledujúci graf zobrazuje vývoj počtu obyvateľov v obci.

## Referencie



## Pozri aj

*Zoznam obcí departementu Landes

Kategória:Obce v departemente Landes
Hyundai Motor Group

[right|thumb|[Hyundai Genesis Coupe]]
[right|thumb|[Hyundai Santa Fe]]

**Hyundai Motor Group** (Hangul: 현대자동차 그룹; Hanča: 現代自動車 그룹) je najväčší juhokórejský výrobca automobilov, druhý najväčší v Ázii po Toyote a štvrtý najväčší na svete po Toyote, GM a Volkswagene koncom roku 2010. Skupina sa vytvorila prostredníctvom zisku 51% druhej najväčšej juhokórejskej automobilky Kia v roku 1998.

2. júla 2011 vlastnil Hyundai 49,2% spoločnosti Kia Motors.

## Obchod a dcérske spoločnosti
### Automobily
* Hyundai Motor Company (slogany "New thinking. New possibilities.", "Think About It", "Smart Is In")
* Kia Motors (slogan,  *The Movement, that inspires*, *The Power to Surprise*, "Heart Driving Heart World")

### Autodiely
* Hyundai Mobis
* Hyundai Transys
* Hyundai MSeat
* Hyundai IHL
* Hyundai Kefico
* Hyundai Metia
* HYUNDAI WIA
* Hyundai Materials

### Oceľ
* Hyundai BNG Steel
* Hyundai Hysco
* Hyundai Steel

### Železničné a obranné vozidlá
* Hyundai Rotem
* HYUNDAI WIA

### Ťažké strojárstvo
* HYUNDAI WIA

### Reklamné kancelárie
* Innocean Worldwide

### Technický vývoj
* NGV Corporation

### Elektrické vlastníctvo
* Eco Energy

### Logistika
* Hyundai GLOVIS

### Informačná technológia
* Hyundai Auto Ever
* HYUNDAI MNSOFT
* e-HD.com
* Mozen
* Hyundai Information Service North America

### Ekonomika a finančníctvo
* Hyundai Capital
* Hyundai Card
* Hyundai Motor Securities

### Konštrukcia
* Hyundai Engineering & Construction
* Hyundai Engineering

### Rezort cestovania
* Haevichi

### Športový marketing
* Jeonbuk Hyundai Motors FC
* Kia Tigers
* Ulsan Hyundai Mobis Phoebus (previous name in "Mobis Automons")
* Cheonan Hyundai Capital Skywalkers
* Hyundai Steel Red Angels WFC
* FIFA World Cup
* UEFA Euro
* Korea Football Association

## Slovensko

### Počet predaných áut

* **2017** - 7217 kusov
* **2018** - 7621 kusov
* **2019** - 8122 kusov
* **2020** - 6705 kusov

## Referencie

## Externé odkazy
* Hyundai Motor Company (HMC)
* Kia Motors
*Hyundai Slovensko
*Zväz automobilového priemyslu SR 

## Zdroj

Kategória:Automobilky v Kórejskej republike
Kategória:Hyundai
Kategória:Podniky v Kórejskej republike
Zoznam kultúrnych pamiatok v obci Jablonové (okres Malacky)

Toto je **zoznam kultúrnych pamiatok v obci [[Jablonové (okres Malacky)|Jablonové]]** v okrese Malacky v Bratislavskom kraji.

~
Jablonové
Zoznam kultúrnych pamiatok v obci Kostolište

**Zoznam kultúrnych pamiatok v obci [[Kostolište]]** v okrese Malacky v Bratislavskom kraji.

~
Kostolište